A Budapesti Rendőr-főkapitányság nyomozói az európai elfogatóparancs kiadását követően egy nap alatt elfogták a körözött férfit.

A Budapesti Rendőr-főkapitányság Bűnügyi Bevetési Osztályának nyomozói 2019. január 16-án 17 órakor Budapest VII. kerületében elfogtak egy 30 éves portugál férfit, aki ellen európai elfogatóparancsot adott ki 2019. január 15-én a portugál hatóság.

A rendőrök az európai elfogató parancs alapján lefoglalták a férfi birtokában lévő feltehetően bűncselekményből származó tárgyakat. A nyomozók a portugál állampolgárt előállították a VII. kerületi Rendőrkapitányságra és őrizetbe vették. Kiadatási eljárása folyamatban van.